ઓસ્ટ્રેલિયાથી ભારત પરત આવતા વિમાનમાં કપિલે સુનિલ ગ્રોવર સાથે ગાળાગાળી કરી અને સુનિલ પર ચપ્પલ પણ ફેંક્યું તેવી વાતો બહાર આવી હતી.કપિલ તે સમયે નશામાં ચૂર હતો તેવું વિમાનના પ્રવાસીઓએ કહ્યું હતું.આ ઘટના અંગે કપિલે કહ્યું કે, ''હું માનું છું કે,વિમાનમાં જે કંઇ બન્યું તે મારી ભૂલ હતી.મારે કોઇ સાથે ગાળાગાળી કરવી જોઇતી ન હતી.સુનિલ સાથે વિમાનમાં જે કંઇ બન્યું તે એટલી મોટી ઘટના ન હતી કે જેટલી રજૂ કરવામાં આવી.થોડુંઘણું બન્યું હતું.સુનિલ સાથે કોઇ ઝઘડો ન હતો.જે કંઇ પણ બન્યું,હું તેને બહુ પ્રેમ કરું છું.જો કે,તે સમયે સુનિલે પણ તદે સમયે મારા પર બરાડો પાડ્યો હતો.હું સુનિલની બહુ ઇજ્જત કરું છું અને તેની સાથે ફરી કામ કરવા તૈયાર છું.હું ઇચ્છતો હતો કે,સુનિલ મારી ફિલ્મ 'ફિરંગી'નું ટ્રેલર લોન્ચ કરે.આ માટે મેં તેને કહ્યું પણ ખરું પરંતુ તે કેનેડા ગયો છે.મને લાગે છે કે,આ પ્રસંગે તેણે જરૂર અહીં હોવું જોઇતું હતું.''